Polokwane-hospitaalteaters vir instandhouding gesluit | Maroela Media
Polokwane-hospitaalteaters vir instandhouding gesluit
Operasieteaters by die Polokwane-hospitaal is gesluit weens ŉ “instandhoudingsproses” as gevolg van verkoeleraanlegte wat nie werk nie, het die departement van gesondheid in Limpopo gesê.
Al die teaters, buiten die kraamteater en een vir noodgevalle, is gesluit.
Volgens die departement is diensverskaffers op die toneel en sal die instandhouding na verwagting teen 5 Desember afgehandel wees.
“Die departement sal betyds met die publiek kommunikeer indien daar enige vertraing sou wees oor die afhandelingsdatum. Ons het egter reëlings getref dat sekere prosedures intussen by Mankweng, Seshego en Lebowakgomo gedoen sal word. Ons vyf streekshospitale is ook bekwaam om sekere prosedures te hanteer en ons sjirurge sal van dié fasiliteite gebruik maak.”
Die departement het bygevoeg die fasiliteite is oud en sekere afdelings sal mettertyd moet sluit om noodsaaklike instandhouding te doen. “Ons doen ŉ beroep op die inwoners van Limpopo om geduldig te wees tydens dié periode en wanneer hulle enige uitdagings beleef, kan hulle kontak maak met die uitvoerende hoof van die hospitaal of kliniekbestuurders.”
Groot kommer oor veiligheid by OR Tambo-lughawe
Passasiersboot-brand by Hartbeespoortdam word ondersoek
Wil net reg help.
Dit is Chirurge nie sjirurge nie.
Met alle waarskynlikheid het iets in die verkoeleraanleg gebreek wat nie meer met `n stuk draad en tang herstel kon word nie. Hy het nou finaal gegroet – eish.
Yip dink ook so!